Ekki sá á Breiðinni en bíllinn er ónýtur Ungur ökumaður undir áhrifum lyfja og vímuefna , ók bifreið sinni eftir Hafnarbraut á Akranesi rétt upp úr klukkan sjö í morgun og endaði ferðina með því að keyra á skemmtistaðinn Breiðina . Ökumaður var fluttur á sjúkrahús , en reyndist ekki mikið slasaður . Bíllinn er talsvert skemmdur , hinsvegar sér varla á Breiðinni eftir áreksturinn , að sögn lögreglunnar á Akranesi .